stanford-oval/wikipedia huggingface dataset:
Sisäsiittoisuus
Ihmisillä

Ihmisen sisäsiittoisuus on seurausta avioliitoista, jotka solmitaan sukulaisten välillä. Naimalla lähisukulainen on joskus pystytty säilyttämään valta suvun sisällä. Omia lähisukulaisia naitiin esimerkiksi muinaisen Egyptin kuningashuoneissa, Ptolemaiosten suvussa ja eurooppalaisessa Habsburgien hallitsijasuvussa. Espanjan Habsburgien sukuhaara sammui vuonna 1661, kun viimeinen kuningas, Espanjan Kaarle II, kuoli elettyään useiden perinnöllisten sairauksien varjostaman lyhyen elämän.
Sisäsiittoisuutta on monessa mittakaavassa. Pienissä paikallisissa etnisissä ryhmissä, joissa geenitarjonta on hyvin rajoittunutta, ihmiset joutuvat lisääntymään toisten samaan ryhmään kuuluvien kanssa. Pohjois-Sentinel on esimerkki nykyään esiintyvistä sisäsiittoisista yhteisöistä.
Lähisukulaisten avioliitot ovat nykyisin harvinaisia useimmissa länsimaissa. Sen sijaan Pohjois-Afrikassa sekä Länsi-, Keski- ja Etelä-Aasiassa uusista avioliitoista 20 prosentista yli 50 prosenttiin on pikkuserkusten tai sitä läheisempien sukulaisten välisiä. Muslimiyhteisöissä serkusavioliitot ovat tavallisia. Esimerkiksi Englannin Bradfordissa 75 % pakistanilaista alkuperää olevista menee naimisiin serkkunsa kanssa.
Kansainvälisessä 1000 Genomes Project -hankkeessa kartoitettiin 26 kansaa edustavan 2 500 henkilön genomit ja tilastoitiin heidän sisäsiittoisuutensa määrät. Koko joukossa vähintään serkusten liittoa vastaavaa sisäsiittoisuutta esiintyi noin neljällä prosentilla tutkituista yksilöistä. Vähintään pikkuserkusten liittoa vastaavaa sisäsiittoisuutta esiintyi useimmin eteläaasialaisilla, noin 45 prosentilla tutkituista. Sekarotuisilla latinalaisamerikkalaisilla sisäsiittoisten osuus oli 41 prosenttia, eurooppalaisilla 17 prosenttia, afrikkalaisilla 14 prosenttia ja itäaasialaisilla 11 prosenttia. Suomalaisilla lukema oli 34 prosenttia.
Suomen perustajaväestö tuhansia vuosia sitten oli pieni, ja sen jälkeen suomalaiset ovat lisääntyneet keskenään. Suomeen syntyi sisäisiä isolaatteja 1600-luvulla, kun väestöä muutti rannikoilta ja Savosta pohjoisemmaksi. Näissä pienissä yhdyskunnissa ihmiset lisääntyivät keskenään vuosisatojen ajan. Suurin sisäsiittoisuuden esiintymä näistä on Kuusamo, jonka väestöstä suurin osa on 40 alkuperäisen perheen jälkeläisiä.
Vanhemman ja hänen lapsensa tai kahden sisaruksen väliset avioliitot ovat kaikkialla kiellettyä insestiä. Lähisukulaisten välttämistä on selitetty Westermarck-ilmiöllä, joka vaikuttaa varhaisessa lapsuudessa.
Eläimillä

Ihminen aiheuttaa koe-eläimissä, kuten hiirissä, tietoisesti sisäsiittoisuutta, jotta satunnainen vaihtelu niiden ominaisuuksissa saadaan eliminoitua. Kotieläimissä sisäsiittoisuus takaa sen, että hyödylliset ominaisuudet, kuten suuri maidon tai villan tuotanto, yleistyvät. Koirien ja kissojen jalostuksessa sisäsiittoisuudella pyritään edistämään ominaisuuksia, joita kussakin rodussa arvostetaan. Tämä aiheuttaa usein vakavia, periytyviä terveysongelmia ja rotujen geneettisen monimuotoisuuden katoamista.
Jotkin eliölajit, kuten Pyemotes boylei -punkki, suosivat sisäsiittoisuutta. Munien kuoriuduttua urospuoliset punkit hedelmöittävät välittömästi naaraspuoliset sisarensa.
Gepardit kokivat geneettisen pullonkaulan 12 000 vuotta sitten. Lajin romahtanut kanta johti sisäsiittoisuuteen ja geneettisen vaihtelun katoamiseen.
Kaikkein läheisintä sisäsiittoisuutta on itsehedelmöitys, jossa saman yksilön sukupuolisolut yhdistyvät.
Sisäsiittoisuuden laskeminen

Sisäsiittoisuuden asteen voi esittää sisäsiittoisuuskertoimella. Se kuvaa todennäköisyyttä sille, että yksilön jonkin lokuksen kaksi geenimuotoa ovat identtisiä periytymisen seurauksena, ei mutaation johdosta. Esimerkiksi serkusten yhteisen jälkeläisen sisäsiittoisuuskerroin on 1/16 (6,25 %), pikkuserkusten 1/64 (1,56 %), sisarusten 1/4 (25 %) ja puolisisarusten 1/8 (12,5 %).
Sisäsiittoisuutta voidaan ilmaista myös sukukatokertoimella (saks. Ahnenverlustkoeffizient (AVK)). Sukukatokerroin ilmaisee yksilön perimän vaihtelun määrää. Kertoimen laskemista käytetään erityisesti koirien ja kissojen jalostuksessa. Sukukatokerroin lasketaan jakamalla osamäärä olemassa olevien esivanhempien määrä ( A_{v}) mahdollisten esivanhempien määrällä ( A_{m})
Saatua tulosta verrataan lukuun 100 %. Alhainen sukukatokerroin kertoo geneettisen vaihtelun vähäisyydestä kyseisessä yksilössä.
Riski

Koska läheistä sukua keskenään olevilla vanhemmilla on tavallista enemmän yhteisiä geenimuotoja, heidän lapsellaan on tavallista suurempi todennäköisyys saada sama muoto kummaltakin vanhemmaltaan. Tämä lisää riskiä saada perinnöllinen sairaus, joka ilmenee resessiivisesti eli vain, kun eliö saa kaksi kopiota muunnoksesta.
Tavallisesti lapsella on noin neljän prosentin riski saada lievä tai vakava synnynnäinen vika. Serkusten lapsella riski on noin kaksinkertainen. Riskiarviota voidaan tarkentaa tutkimalla avioparin perimää ja sukuhistoriaa.
Justin Hawkins

Justin Hawkins
Justin Hawkins  (s. 17. maaliskuuta 1975) on brittiläinen muusikko, joka on kotoisin Lowestoftista. Hän laulaa ja soittaa soolokitaraa sekä koskettimia The Darkness -nimisessä yhtyeessä. Hän erosi yhtyeestä 12.10.2006 kokaiiniaddiktion vuoksi, jonka jälkeen muut bändin jäsenet perustivat uuden bändin nimeltä Stone Gods. Vuonna 2011 The Darkness palasi yhteen ja vuonna 2012 julkaistiin yhtyeen kolmas albumi Hot Cakes. Hänen veljensä Dan Hawkins on yhtyeen toinen kitaristi. Veljekset myös säveltävät pääosan yhtyeen musiikista. Justin ja Dan soittivat nuorina samoissa yhtyeissä, mutta pikkuveli Dan erotti Justinin aina hänen leikkimielisyytensä vuoksi.
Kasvaessaan Lowestoftissa, hän opiskeli Kirkleyn lukiossa, mutta vaihtoi koulua Huddersfieldin Technical Collegeen opiskellakseen musiikkialaa.
Hawkins on erityisen tunnettu koreista asuistaan, korkeasta falsetistaan ja egoistisesta esiintymisestään, jotka jakavat mielipiteitä puolesta ja vastaan. Häntä on useasti verrattu ääneltään Freddie Mercuryyn ja lavakarismansa puolesta David Lee Rothiin.
Vuonna 2005 Justin alkoi työstää soololevyä nimellä 'British Whale', josta julkaistiin kriitikoilta huonon vastaanoton saanut, mutta singlelistalla kuudenneksi yltänyt 'This Town Ain't Big Enough For Both Of Us'. Seuraava single julkaistiin jalkapallon MM-kisojen alla nimellä 'England'. Kappaleen sanoituksia syytettiin Saksa-vastaisiksi ja kappale nousikin Englannin maajoukkueen epäviralliseksi taistelulauluksi.
Someday (Mariah Careyn kappale)

| ”Someday” Mariah Carey |
| --- | --- | --- |

Singlen tiedot
 Albumilta: Mariah Carey
 B-puoli: ””Alone in Love”   ”Vision of Love”   ”Love Takes Time””
 Julkaistu: 13. joulukuuta 1990
 Tyylilaji: Pop, R&B
 Kesto: 04.07
 Levy-yhtiö: Columbia
Mariah Careyn muut singlet
| ”Love Takes Time” 1990 | ”Someday” 1990 | ”I Don't Wanna Cry” 1991 |
”Someday” on yhdysvaltalaisen laulaja Mariah Careyn esikoisalbumilta kolmantena singlenä julkaistu kappale. Sen ovat kirjoittaneet Carey ja Ben Margulies. ”Someday” julkaistiin loppuvuodesta 1990 ja se pääsi Yhdysvaltojen singlelistan ensimmäiselle sijalle kahdeksannella viikolla. Vaikka kappale menestyi hyvin Yhdysvalloissa, se ei saavuttanut suurta menestystä muualla.
Raidat > Maailmanlaajuinen single

"Someday" (7" jackswing)
"Alone in Love"
Raidat > Iso-Britannia cd-single

"Someday" (7" jackswing)
"Someday" (12" jackswing)
"Someday" (12" house)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jonas Eriksson

| Jonas Eriksson |
| --- | --- |

Henkilötiedot
Koko nimi:  Jonas Eriksson
Syntynyt: 28. maaliskuuta 1974 (ikä 50) Sigtuna, Ruotsi
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1998– 2000– 2002– | Superettan Allsvenskan FIFA |  |  |

Jonas Eriksson (s. 28. maaliskuuta 1974 Sigtuna, Ruotsi) on ruotsalainen jalkapalloerotuomari. Hänestä tuli kansainvälinen erotuomari vuonna 2002. Ruotsin Allsvenskanissa hän tuominnut vuodesta 2000 lähtien.
Aiheesta muualla

Jonas Erikssonin esittely Ruotsin jalkapalloliiton sivustolla (ruotsiksi)
Jäähdytin

Auton jäähdytin
Jäähdytin, usein myös syyläri, on lämmönsiirrin, jossa virtaava fluidi luovuttaa lämpöenergiaansa toiselle, joko vastavirtaan tai jäähdyttimen läpi ristiin, kulkevalle fluidille eli jäähdytysaineelle, jolloin virtaavan fluidin lämpötila laskee. Yleisimmin virtaavana fluidina on neste (vesi, tisle, glykoli jne) ja jäähdyttävänä fluidina joko kylmä vesi tai kaasu (ilma). Jäähdytyksessä siirtyvän lämpöenergian määrä riippuu mm. ainepintojen välisestä pinta-alasta, fluidien ominaislämpökapasiteetista, jäähdytinmateriaalin lämmönsiirtokertoimesta sekä lämmönsiirtyvyydestä virtaavien aineiden ja lämmönsiirtopinnan välillä. Lämmönsiirtoa kuvataan tavallisesti ensimmäisen kertaluvun differentiaaliyhtälöillä.
Nestejäähdytteisissä polttomoottoreissa jäähdyttimenä eli kansanomaisesti syylärinä toimii yleensä metalliputkikehikko, johon on kiinnitetty tiheä ohuiden metalliripojen muodostama kennosto, jonka läpi puhalletaan ilmaa. Jäähdytysnesteen (yleensä vesi-glykoliseosta) lämpöenergia siirtyy virtaavaan ilmaan. Ilmajäähdytteisissä polttomoottoreissa lämpö johdetaan suoraan sylinterin ulkopinnalla oleviin, pinta-alaltaan suuriin, jäähdytysripoihin, joiden läpi ilma virtaa. Polttomoottorien öljynjäähdyttimestä käytetään usein virheellisesti termiä "öljynlauhdutin".
Kemian laboratorioissa yleisimmin käytetty jäähdytin on Liebig-jäähdytin, jossa kaksi sisäkkäistä putkea muodostaa annuluksen. Kuuma fluidi virtaa sisemmän putken läpi, ja luovuttaa entalpiansa putkien välisessä annuluksessa vastavirtaan kulkevalle kylmälle fluidille.
Just the Way You Are (Bruno Marsin kappale)

| ”Just the Way You Are” Bruno Mars |
| --- | --- | --- |

Singlen tiedot
 Albumilta: Doo-Wops & Hooligans
 Äänitetty : 2010
 Julkaistu: 20. heinäkuuta 2010
 Formaatti: CD, digitaalinen lataus
 Tuottaja(t): The Smeezingtons, Needlz
 Tyylilaji: R&B, pop
 Kesto: 03.40
 Levy-yhtiö: Elektra
Bruno Marsin muut singlet
| ”Billionaire” 2010 | ”Just the Way You Are” 2010 | ”Grenade” 2010 |
Ääninäyte
Äänitiedostojen kuunteluohjeet
”Just the Way You Are” on kappale yhdysvaltalaiselta laulaja-lauluntekijältä Bruno Marsilta. Se julkaistiin ensimmäisenä singlenä hänen debyyttialbumiltaan Doo-Wops & Hooligans. Single julkaistiin Yhdysvalloissa 20. heinäkuuta 2010 ja sen kirjoittivat The Smeezingtons, Khalil Walton sekä Needlz ja tuottivat The Smeezingtons ja Needlz. Musiikkivideo, jonka ohjasi Ethan Lader, julkaistiin 8. syyskuuta 2010 ja siinä näyttelee perulaissyntyinen australialainen näyttelijä Nathalie Kelley. Single julkaistiin Isossa-Britanniassa 19. syyskuuta 2010 nimellä "Just the Way You Are (Amazing)". Kappaleen virallisessa remix-versiossa on mukana räppäri Lupe Fiasco. Versio sisältyy Doo-Wops & Hooligans -albumin deluxe-painokseen. 13. helmikuuta 2010 kappale voitti Grammy-palkinnon kategoriassa Best Male Pop Vocal Performance.
Musiikkivideo

Musiikkivideossa on mukana perulais-australialainen näyttelijä Nathalie Kelley. Videon alussa Nathalia kuuntelee kappaletta "Just the Way You Are" musiikkisoittimellaan, kun Bruno astuu sisään. Hän pysäyttää soittimen, ottaa kasetin ja alkaa laulaa kappalettaan. Bruno vetää kasetin nauhan ulos ja muotoilee siitä ensin oman ja sitten kappaleensa nimen. Kappaleen edetässä hän muotoilee nauhasta erilaisia asioita. Video noudattaa koko ajan samanlaista teemaa, nauhasta muotoillaan esimerkiksi Nathalien ja Brunon muotokuvat. Suurin osa kuvista on animoituja. Kappaleen lopussa Bruno soittaa pianoa Nathalien katsoessa ja hymyillessä.
Kappalelista

Digitaalinen single
"Just the Way You Are" (Album Version) - 3:40
CD Single
"Just the Way You Are" (Album Version) - 3:40
"Just the Way You Are" (Skrillex Batboi Remix) - 3:50
Muita versioita

Kappaleesta on tehty useita coverversioita. Cory Monteith esitti kappaleen yhdysvaltalaisen Glee-televisiosarjan toisen tuotantokauden kahdeksannessa jaksossa. Jakso ensiesitettiin 22. marraskuuta 2010. Brittien The X Factor -kilpailun voittaja Matt Cardle esitti kilpailussa oman tulkintansa ja nauhoitti myöhemmin kappaleen albuminsa B-puolelle. Myös The Saturdays ja ukrainalainen post-hardcore-yhtye Make Me Famous ovat coveroineet kappaletta.
Aiheesta muualla

Musiikkivideo yhteisöpalvelu YouTubessa
Juha Mäkikokko

Juha Mäkikokko (2008)
Juha Mäkikokko (s. 15. kesäkuuta 1976 Muonio) on suomalainen lentopalloilija. Hän on edustanut urallaan Napapiirin Pallokettuja, Oulun Ettaa, Perungan Poikia, Salon Piivolleyta ja Raision Loimua. Hän on pelannut SM-liigassa syksystä 1996 lähtien ja voittanut urallaan yhden Suomen mestaruuden, yhden Suomen cupin sekä muita SM-mitaleja. Pituutta hänellä on 198 cm, ja pelipaikaltaan hän on keskitorjuja.
Ura

Mäkikokko aloitti peliuransa pääsarjatasolla Napapiirin Palloketuissa kaudella 1996–1997. Hän voitti SM-pronssia kettujen riveissä kaudella 1999. Tämän jälkeen Mäkikko siirtyi pelaamaan vuodeksi Oulun Ettaan, josta hän palasi takaisin Rovaniemelle, mutta tällä kertaa SM-liigaan nousseeseen Perungan Poikiin. PerPo:ssa Mäkikokko taisteli kaudella 2001–2002 SM-hopeaa, jonka hän kirkasti kaudella 2003 uransa ensimmäiseksi suomenmestaruudeksi. Suomenmestaruuden jälkeen Mäkikokko muutti etelämmäksi ja siirtyi Salon Piivolleyhin.
Salon Piivolleyssa Mäkikokko voitti Suomen Cupin kaudella 2003. Lisäksi hän saavutti joukkueessa kolme kertaa peräkkäin SM-hopeaa kausilta 2004, 2005 ja 2006. Kaudelta 2007 tuloksena oli SM-pronssi. Lisäksi hän saavutti Piivolleyssa kolme kertaa Suomen Cupin hopeaa kausilta 2004, 2006 ja 2007.
Mäkikokko vaihtoi seuraa kaudeksi 2008 ja siirtyi Raision Loimuun. Syyskuussa 2009 Loimu purki sopimuksen ja Mäkikokko palasi Piivolleyhin.
Mäkikokon tasaiselle luonteelle olisi ollut käyttöä myös maajoukkueessa, johon miestä on tuloksetta houkuteltu. Syynä kieltäytymiseen ovat olleet loukkaantumiset. Talvella 2006 Mäkikokko sanoi maajoukkuevalmentaja Mauro Berrutolle "ei" perheen takia, minkä jälkeen maajoukkueluotsit ovat päättäneet jättää hänet rauhaan. Mäkikokko sai täyteen 400 SM-liigaottelua 11. marraskuuta 2007.
Parinsa Heikki Kiiskisen kanssa hän on menestynyt myös Suomen beachvolleykentillä.
Saavutukset > Henkilökohtaiset

SM-liigan tähtiseitsikossa 2005
SM-liigan torjuntatilaston voitto 2005, 2006
Saavutukset > SM-liigassa

Suomenmestaruus 2003
SM-hopeaa 2002, 2004, 2005, 2006
SM-pronssia 1999, 2007
Saavutukset > Suomen Cupissa

Suomen Cupin kultaa 2003
Suomen Cupin hopeaa 2004, 2006, 2007
Joukkueet

1996–1999 Napapiirin Palloketut
1999–2000 Oulun Etta
2000–2001 Napapiirin Palloketut
2001–2003 Perungan Pojat
2003–2008 Salon Piivolley
2008–2009 Raision Loimu
2009–2011 Salon Piivolley
Solaris (vuoden 1972 elokuva)

| Solaris> Солярис |
| --- | --- |
 DVD-julkaisun kansikuva
Ohjaaja:  Andrei Tarkovski
Käsikirjoittaja:  Fridrih Gorenštein   Andrei Tarkovski
Tuottaja:  Vjatšeslav Tarasov
Säveltäjä:  Eduard Artemjev J. S. Bach
Kuvaaja:  Vadim Jusov
Leikkaaja:  Ljudmila Feiginova Nina Marcus
Pääosat:  Donatas Banionis   Natalja Bondartšuk   Jüri Järvet   Nikolai Grinko   Anatoli Solonitsyn  Vladislav Dvoržetski
Valmistustiedot
Valmistusmaa:  Neuvostoliitto
Tuotantoyhtiö:  Mosfilm
Levittäjä:  Mokép Netflix
Ensi-ilta:  1972
Kesto:  167 min
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Solaris (ven. Солярис, Soljaris) on Andrei Tarkovskin ohjaama neuvostoliittolainen tieteiselokuva vuodelta 1972. Se pohjautuu Stanisław Lemin romaaniin Solaris, ja päärooleissa näyttelevät Natalja Bondartšuk, Donatas Banionis, Jüri Järvet, Nikolai Grinko ja Anatoli Solonitsyn. Elokuvamusiikin sävelsi Eduard Artemjev.
Solaris sai Cannesin elokuvajuhlilla 1972 Juryn erikoispalkinnon. Natalja Bondartšuk palkittiin parhaana näyttelijänä Panaman kansainvälisillä elokuvajuhlilla 1973. Vuonna 1979 Solaris pääsi mukaan suomalaiskriitikoiden kokoamalle sadan tärkeimmän elokuvan listalle. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Solaris on meditatiivinen psykologinen draama, joka sijoittuu avaruudessa ajelehtivalle mystiselle muodostelmalle nimeltä Solaris. Siellä olevan avaruusaseman tieteellinen työ on ajautunut kriisiin ja tämän vuoksi psykologi Kris Kelvin matkaa paikalle selvittämään tilannetta. Hän huomaa, että Solariksella kaikki on todellista ja epätodellista. Solaris  on elävää ainetta, joka toimii kuin jättiläisen aivot. Sen arvoitus kiehtoo ihmisiä, koska merellä on kyky muuttaa materiaksi kaikki heidän mielikuvansa ja muistonsa — kodista ja rakkaimmista kaukana Maassa.
Elokuvassa ääretön maailmankaikkeus, mennyt ja tuleva, elämä ja kuolema kietoutuvat toisiinsa. Vaikka elokuva on maineikas, ei Lem ollut tyytyväinen Tarkovskin versioon.  Syynä olivat näkemyserot, sillä Lem kuvasi romaanissaan ihmisen kyvyttömyyttä kommunikoida vieraan elämänmuodon kanssa, kun taas Tarkovski nosti keskiöön päähenkilöiden suhteet ja heidän sisäisen maailmansa.
Aiheesta muualla

Phillip Lopaten essee Criterion Collectionissa (englanniksi)
Solar Radiation and Climate Experiment

Solar Radiation and Climate Experiment (SORCE) on NASAn Aurinkoa tutkiva satelliitti, joka laukaistiin Pegasus-raketilla avaruuteen 25. tammikuuta 2003. Satelliitti tutkii Auringon vaikutusta maapallon ilmastoon.
315 kg painava satelliitti lentää 645 km korkealla radalla. Sen kehitti Laboratory for Atmospheric and Space Physics (LASP), joka on osa University of Colorado at Boulderia.
Aiheesta muualla

Wikimedia Commonsissa on kuvia tai muita tiedostoja aiheesta .
http://lasp.colorado.edu/sorce/
Julius Rodenberg

| Julius Rodenberg> Julius Levy |
| --- | --- |
 Julius Rodenberg, piirros: C. W. Allers, 1889.
Henkilötiedot
Syntynyt: 26. kesäkuuta 1831 Rodenberg, Hessen-Nassau
Kuollut: 11. heinäkuuta 1914 (83 vuotta)
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Julius Rodenberg, oik. Levy, (26. kesäkuuta 1831 Rodenberg, Hessen-Nassau – 11. heinäkuuta 1914) oli saksalainen kirjailija. hän valmistui 1856 oikeustieteen tohtoriksi Marburgin  yliopistosta. Hän oleskeli useita vuosi Britanniassa ja asettui 1859 Berliiniin, jossa hän 1862–1864 julkaisi Deutsches Magazinia ja 1867–1874 Salon für Literatur, kunst und gesellschaftia sekä perusti 1874 Deutsche Rundschaun, jonka johdossa hän oli kuolemaansa saakka ja jossa hän rohkaisi ja kannusti nuoria kirjailijoita.
Rodenberg kirjoitti runoja, muun muassa kokoelmat König Haralds totenfeier (1853) ja Gedichte (1863). Hän kirjoitti myös romaaneja, kuten Die Strassensängerin von London (1861), historiallisen romaanin Von Gottes gnaden (1870), jonka tapahtumat sijoittuvat Oliver Cromwellin aikaan, sekä Berliini-kuvauksen Die Grandidiers (1878), joka on ensimmäinen saksalaista suurkaupunkielämää kuvaava teos. Tunnetuin Rodenberg on kuitenkin matka- ja kulttuurikertomuksistaan, joista etenkin Englantia käsittelevät ovat ansiokkaita.
Teokset (valikoima)

König Haralds totenfeier (1853) runokokoelma
Gedichte (1863) runokokoelma
Die strassensängerin von London (1861)
Tag und nacht in London (1862)
Paris bei sonnenschein und lampenlicht (1867)
Von Gottes gnaden'' (1870)
Studienreisen in England (1872)
Die Grandidiers (1878)
Belgien und die belgier (1881)
Bilder aus dem Berliner leben (1885–1888)
Eine frühlingsfahrt nach Malta (1893)
Heimatherinnerungen an Franz Dingelstedt und Friedrich Oetker. (1882)
Julius Rodenberg: Franz Dingelstedt. Blätter aus seinem Nachlaß. (1891)
Erinnerungen aus der jugendzeit (1899), muistelmateos
Aiheesta muualla

Kuvia tai muita tiedostoja aiheesta Julius Rodenberg Wikimedia Commonsissa
Lisää luettavaa aiheesta Julius Rodenberg on Wikiaineistossa (saksaksi)
Sinikeltamalawinahven

| Sinikeltamalawinahven |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Pseudotropheus
Laji::  saulosi
Kaksiosainen nimi
 Pseudotropheus saulosi  Konings, 1990 
Katso myös
   Sinikeltamalawinahven Commonsissa 
Infobox OKNimi-testi OK: 
Sinikeltamalawinahven (Pseudotropheus saulosi) on afrikkalaisessa Malawijärvessä elävä endeeminen kirjoahvenlaji. Lajia tavataan järvestä ainoastaan yhdeltä kivikkoiselta riutalta, minkä vuoksi se luokitellaan äärimmäisen uhanalaiseksi.
Koko ja ulkonäkö

Sinikeltamalawinahven koiras saavuttaa noin 8,6 cm pituuden. Koiras on väritykseltään musta sinisin pystyraidoin, naaras on suomupeitteeltään kirkkaan keltainen. Poikaset ovat pieninä keltaisia ja saavat kasvaessaan aikuisvärin. Hallitseva koiras on väreiltään kirkkain.
Käyttäytyminen

Sinikeltamalawinahven koirailla on omat alueensa ja erityisesti johtava koiras jahtaa muita samassa akvaariossa olevia koiraita ja toisinaan myös naarassinikeltamalawinahvenia. Jotta johtavan koiraan aggressio ei kohdistuisi vain yhteen yksilöön, samassa akvaariossa tulisi pitää vähintään kuutta lajin edustajaa.
Vesiolot ja ravinto

Sinikeltamalawinahvenet viihtyvät vedessä, jonka lämpötila on 23–27 °C ja pH 7,4–8,4. Ravintonaan laji käyttää pääasiassa leviä.
Justin Gross

| Justin Gross> Henkilötiedot.Näyttelijä |
| --- | --- |
Taiteilijanimet:  Justin M. Gross
Aktiivisena:  2001–
Merkittävät roolit:  Kapteeni Amerikka (Ultimate Avengers)
Aiheesta muualla
Viralliset kotisivut
IMDb 
Justin Gross on yhdysvaltalainen ääninäyttelijä, joka on uransa aikana tehnyt enimmäkseen äänirooleja videopeleihin, sekä toiminut myös mainosäänenä. Parhaiten hänet kuitenkin tunnetaan vuonna 2006 julkaistun animaatioelokuvan Ultimate Avengersin myötä, jossa Gross toimi Kapteeni Amerikan roolissa. Hän on toiminut myös SWAT 4 ja SWAT 4: The Stetchkov Syndicate peleissä keskeisessä roolissa.
Valikoitu filmografia

| Vuosi | TV-sarja/Elokuva | Äänirooli |
| --- | --- | --- |
| 2001 | Spirit of Wonder: China-san no yûutsu | Jack |
| 2001 | Starship Girl Yamamoto Yohko | Curtis Lawson |
| 2001 | NieA under 7 | Geronimo Hongo, D.J., uutistoimittaja |
| 2003 | Usko tai älä | kuuluttaja |
| 2004 | Ikki Tousen | Genpo Saji |
| 2006 | Ultimate Avengers | Kapteeni Amerikka |
| 2006 | Ultimate Avengers 2 | Kapteeni Amerikka |
Sinikejärv

| Sinikejärv |
| --- | --- |
Valtiot:  Viro
Maakunnat:  Valgamaa
Kunnat:  Otepään kunta
Koordinaatit:  57°58′37″N, 26°34′09″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pühäjõen valuma-alue
Järveen tulevat joet:  Pühäjõgi Nahajärvestä
Laskujoki:  Pühäjõgi Lubjaahujärvestä 
Järvinumero:  VEE2120500
Mittaustietoja
Pinnankorkeus:  118,1 m  mpy. 
Pituus:  0,11 km  
Leveys:  0,07 km  
Rantaviiva:  0,388 km  
Pinta-ala:  0,4 ha  
Saaria:  ei saaria 
 fiSinikejärv 
Sinikejärv (myös Sinike järv, Sinikjärv, Sinika järv) on Virossa Otepään kunnassa sijaitseva järvi.
Se kuuluu Koorasten kylän järvialueeseen (vir. Kooraste järvestik), johon kuuluu yhteensä 15 järveä.
Maantietoa

Järvi on 110 metriä pitkä, 70 metriä leveä, ja sen pinta-ala on 0,4 hehtaaria. Se sijaitsee Pühäjõen metsäisellä ja soistuneella osuudella viereisen Lubjaahujärven kanssa. Järven rannat ovat soistuneet joka suunnalla. Sen rannat ovat asutuksesta autiot eikä sinne tule teitä.